turjo4nis/wikipedia-bn-dump-20250701 huggingface dataset:
জালালাবাদ ওয়ার্ড

জালালাবাদ বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।

আয়তন 
জালালাবাদ ওয়ার্ডের আয়তন ৬.৪৮ বর্গ কিলোমিটার।

জনসংখ্যার উপাত্ত 
২০১১ সালের আদমশুমারি অনুযায়ী জালালাবাদ ওয়ার্ডের মোট জনসংখ্যা ১,০৩,৩১৪ জন। এর মধ্যে পুরুষ ৫৩,৬২০ জন এবং মহিলা ৪৯,৬৯৪ জন। মোট পরিবার ২৪,৭০৩টি।

অবস্থান ও সীমানা 
চট্টগ্রাম সিটি কর্পোরেশনের উত্তরাংশে জালালাবাদ ওয়ার্ডের অবস্থান। এর উত্তরে চট্টগ্রাম সিটি কর্পোরেশনের ১নং দক্ষিণ পাহাড়তলী ওয়ার্ড ও হাটহাজারী উপজেলার চিকনদণ্ডী ইউনিয়ন; পূর্বে হাটহাজারী উপজেলার শিকারপুর ইউনিয়ন, চট্টগ্রাম সিটি কর্পোরেশনের ৩নং পাঁচলাইশ ওয়ার্ড ও ৭নং পশ্চিম ষোলশহর ওয়ার্ড; দক্ষিণে চট্টগ্রাম সিটি কর্পোরেশনের ৩নং পাঁচলাইশ ওয়ার্ড ও ৮নং শুলকবহর ওয়ার্ড এবং পশ্চিমে চট্টগ্রাম সিটি কর্পোরেশনের ৯নং উত্তর পাহাড়তলী ওয়ার্ড ও সীতাকুণ্ড উপজেলার সলিমপুর ইউনিয়ন অবস্থিত।

প্রশাসনিক কাঠামো 
জালালাবাদ ওয়ার্ড চট্টগ্রাম সিটি কর্পোরেশনের আওতাধীন ২নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের বায়েজিদ বোস্তামী থানার আওতাধীন এবং ২৮২নং চট্টগ্রাম-৫ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
 অক্সিজেন
 কুলগাঁও
 গুলবাগ আবাসিক এলাকা
 গ্রীন ভ্যালি
 নবীনগর
 বালুছড়া
 মোহাম্মদ নগর
 রউফাবাদ আবাসিক এলাকা
 শেরশাহ কলোনী
 সোবহান সোসাইটি

শিক্ষা ব্যবস্থা 
২০১১ সালের আদমশুমারি অনুযায়ী জালালাবাদ ওয়ার্ডের সাক্ষরতার হার ৬৭.৩%। এ ওয়ার্ডে ১টি বিশ্ববিদ্যালয়, ১টি মেডিকেল কলেজ, ২টি কলেজ, ৩টি মাদ্রাসা, ১টি স্কুল এন্ড কলেজ, ৫টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৪টি প্রাথমিক বিদ্যালয় রয়েছে।

শিক্ষা প্রতিষ্ঠান 
বিশ্ববিদ্যালয়
 ইস্ট ডেল্টা বিশ্ববিদ্যালয়

মেডিকেল কলেজ
 সাউদার্ন মেডিকেল কলেজ

কলেজ
° কুলগাঁও সিটি কর্পোরেশন কলেজ
 চট্টগ্রাম ক্যান্টনমেন্ট পাবলিক কলেজ

মাদ্রাসা
 আহসানুল উলুম জামেয়া গাউছিয়া কামিল মাদ্রাসা
 রশিদিয়া রউফাবাদ আলিম মাদ্রাসা
 মোহাম্মদিয়াািজুল উলুম দাখিল মাদ্রাসা

মাধ্যমিক বিদ্যালয়
 কুলগাঁও সিটি কর্পোরেশন উচ্চ বিদ্যালয় 
 ইমারাতুন্নেছা সিটি কর্পোরেশন বালিকা উচ্চ বিদ্যালয়
 বায়েজিদ লেইন উচ্চ বিদ্যালয়
 শেরশাহ কলোনী ড. মাজহারুল হক উচ্চ বিদ্যালয়

০ ভোলানাথ মনোরমা সিটি কর্পোরেশন উচ্চ বিদ্যালয় 

 আর্মড পুলিশ ব্যাটেলিয়ন পাবলিক স্কুল

প্রাথমিক বিদ্যালয়
 বালুছড়া সরকারি প্রাথমিক বিদ্যালয়
 জে বটতলী সরকারি প্রাথমিক বিদ্যালয়
 পূর্ব কুলগাঁও সরকারি প্রাথমিক বিদ্যালয়
 শেরশাহ কলোনী সরকারি প্রাথমিক বিদ্যালয়

অর্থনীতি

ব্যাংক 
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ২নং জালালাবাদ ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:

দর্শনীয় স্থান 
 চট্টগ্রাম সেনানিবাস
 বায়েজিদ বোস্তামী (রহ.) মাজার

কাউন্সিলর

আরও দেখুন 
 বায়েজিদ বোস্তামী থানা
 চট্টগ্রাম সিটি কর্পোরেশন
 চট্টগ্রাম জেলা

তথ্যসূত্র

বহিঃসংযোগ 

চট্টগ্রাম সিটি কর্পোরেশনের ওয়ার্ড
নিউ ম্যাঙ্গালোর বন্দর

নিউ ম্যাঙ্গালোর বন্দর হল একটি গভীর জলের সমুদ্র বন্দর।বন্দরটি কর্ণাটক রাজ্যের ম্যাঙ্গালোর শহরের পানাম্বুরে অবস্থিত।  এই বন্দরটি ভারতের পশ্চিম উপকূলের সবচেয়ে গভীরতা সম্পর্ন বন্দর। এটি কর্ণাটকের একমাত্র বৃহত্তর সমুদ্র বন্দর এবং ভারতের মধ্যে সপ্তম বৃহত্ত সমুদ্র বন্দর।  এই বন্দরটি পরিচালনা করে নিউ ম্যাঙ্গালোর বন্দর কর্তৃপক্ষ।

অবস্থান
বন্দরটি ভারতের পশ্চিউপকূলে আরব সাগ রের  তীরে অবস্থিত। এই বন্দর মুর্মাগাঁও বন্দর থেকে ৩১০  কিমি দক্ষিণে ও কোচি বন্দর থেকে ৩৫৪ কিমি উত্তরে দূরে অবস্থিত।

ইতিহাস
এই বন্দরটির নির্মাণ শুরু হয় ১৯৬২ সালে ।১৯৭৪ সালে ৪ মে বন্দরটির উদ্বোধন করেন প্রাক্তন প্রধানমন্ত্রী ইন্দিরা গান্ধী।

যোগাযোগ
বন্দরটি জাতীয় সড়ক ৬৬ -এর সঙ্গে যুক্ত।এই বন্দরের সবচেয়ে কাছের স্টেশন হল থুকুর এবং যাত্রী বাহি স্টেশন হল সুরাটকাল। এটি বন্দর থেকে ৬ কিমি দূরে অবস্থিত।

আমদানি রপ্তানি
এই বন্দরটি কর্ণাটক ও কেরালা রাজ্যের পন্য পরিপহন করে। বন্দরটির দ্বারা লৌহ আকরিক, ম্যাঙ্গানিজ, গ্রানাইট প্রভৃতি রপ্তানি করা হয়।

এই বন্দরের দ্বারা খনিজ তেল, পেট্রোলিয়াম দ্রব্য, তরল অ্যামোনিয়াম, ফসফরিক অ্যাসিড প্রভৃতি আমদানি করা হয়।

পুরস্কার
এই বন্দরটি ২০১৪ সালে সবুজ বন্দর হিসাবে পরিবেশ বিভাগে পুরষ্কিত হয়েছে।

তথ্যসূত্র

কর্ণাটকের বন্দর ও পোতাশ্রয়
কেট বেকিনসেল

ক্যাথেরিন রোমারি "কেট" বেকিনসেল (জন্ম ২৬ জুলাই ১৯৭৩) একজন ব্রিটিশ অভিনেত্রী। কিছু ছোটখাটো টেলিভিশন ভূমিকার পরে, তিনি চলচ্চিত্রে আত্মপ্রকাশ করেছেন মাচ আডো এবাউট নাথিং (১৯৯৩) নামক একটি চলচ্চিত্রে যখন কিনা তিনি ছিলেন অক্সফোর্ড বিশ্ববিদ্যালয়ের শিক্ষার্থী। এরপর তিনি বিভিন্ন মঞ্চ ও রেডিওর প্রযোজনায় ব্রিটিশ পরিচ্ছদ নাটকে হাজির হন। যেমন: প্রিন্স অব জুটল্যাণ্ড(১৯৯৪), কোল্ড কমফোট ফার্ম (১৯৯৫), এমা (১৯৯৬), এবং দ্য গোল্ডেন বোল (২০০০)। ১৯৯০-এর দশকের শেষের দিকে তিনি যুক্তরাষ্ট্রের চলচ্চিত্রে কাজ করার সুযোগ খুজতে শুরু করেন এবং ছোটো-খাটো পরিমাপের নাটকগুলিতে অভিনয় শুরু করেন। যেমন: দ্য লাস্ট ডে ডিস্কো (১৯৯৮) এবং ব্রোকোয়ানা প্যালেস (১৯৯৯)।  ছবিতে অভিনয়ের পর তিনি যুদ্ধভিত্তিক চলচ্চিত্র পার্ল হার্বার প্রধান ভূমিকাতে অভিনয় করেন। রোমান্টিক কমেডি স্ক্রিনডিডিটিতে তিনি অভিনয় করেন। এরপর তিন দ্য অ্যাভিয়েটর (২০০৪) এবং ক্লিক (২০০৬) এ ও তিনি উপস্থিত ছিলেন।অান্ডারওর্য়াল্ড ফিল্ম সিরিজে (২০০৩-বর্তমান) সেলেন ভূমিকায় তিনি এতে অভিনয় করেছেন, বেকিনসেল প্রাথমিকভাবে অ্যাকশন চলচ্চিত্রে অভিনয়ের জন্য ব্যাপক পরিচিত হয়ে ওঠেছেন। ভ্যান হেলসিং (২০০৪), হোয়াইটউইট' (২০০৯), কন্ট্রাব্যান্ড (২০১২) এবং টোটাল রিকল (২০১২)।  তিনি ছোট নাটকীয় প্রকল্প যেমন: স্নো এঞ্জেলস (২০০৭), নাথিং বাট দ্য ট্রুথ(২০০৮) এবং এব্রিবডি'স ফাইন (২০০৯) এগুলোর মধ্যেও বিভিন্ন ভূমিকায় উপস্থিত হয়েছেন। ২০১২ সালে তিনি উইট স্টিলম্যানের জেন অস্টেন কমেডি লাভ এন্ড ফ্রেন্ডশিপ চলচ্চিত্রেও তিনি অভিনয় করেছেন।

তথ্যসূত্র

বহিঃসংযোগ

১৯৭৩-এ জন্ম
জীবিত ব্যক্তি
ব্রিটিশ অভিনেত্রী
ব্রিটিশ চলচ্চিত্র অভিনেত্রী
লন্ডনের অভিনেত্রী
ব্রিটিশ টেলিভিশন অভিনেত্রী
২০শ শতাব্দীর ইংরেজ অভিনেত্রী
২১শ শতাব্দীর ইংরেজ অভিনেত্রী
ইংরেজ চলচ্চিত্র অভিনেত্রী
মার্কিন যুক্তরাষ্ট্রে ইংরেজ প্রবাসী
ইংরেজ কণ্ঠাভিনেত্রী
ইংরেজ বেতার অভিনেত্রী
ব্রিটিশ মঞ্চ অভিনেত্রী
ধর্মপুর ইউনিয়ন

ধর্মপুর ইউনিয়ন নামে বাংলাদেশে মোট ৫টি ইউনিয়ন রয়েছে। যথা:
 ধর্মপুর ইউনিয়ন, নোয়াখালী সদর; (নোয়াখালী জেলা)
 ধর্মপুর ইউনিয়ন, ফটিকছড়ি; (চট্টগ্রাম জেলা)
 ধর্মপুর ইউনিয়ন, ফেনী সদর; (ফেনী জেলা)
 ধর্মপুর ইউনিয়ন, বিরল; (দিনাজপুর জেলা)
 ধর্মপুর ইউনিয়ন, সাতকানিয়া; (চট্টগ্রাম জেলা)

আরও দেখুন 
 ধরমপুর ইউনিয়ন; (ভেড়ামারা, কুষ্টিয়া)
পানাম্বুর

পাধাম্বুর (Tulu, কান্নাডা, কঙ্কণী: ಪಣಂಬೂರು) হল একটি বিখ্যাত পর্যটন কেন্দ্র ও শিল্পাঞ্চল। পানাম্বুরে রয়েছে কর্ণাটকের একমাত্র বৃহত্ত সমুদ্র বন্দর নিউ ম্যাঙ্গালোর বন্দর। এটি অবস্থিত ম্যাঙ্গালোর-এর দক্ষিণা কর্ণাটক (পরিচত  দক্ষিণ কান্নাড়া) জেলা, কর্ণাটক রাজ্যে। পানাম্বুর গুরুপুরা নদীর উত্তরের  আরব সাগরএর তীরে অবস্থিত। টুলু ভাষায় পানাম্বুর শব্দের  অর্থ হল বহু গ্রাম। পানাম শ্বের অর্থ বহু এবং উর শব্দের অর্থ এলাকা বা গ্রাম।

পানাম্বুর সৈকত  দূরে অবস্থিত ম্যাঙ্গালোর এবং বন্দর থেকে। এটি কর্ণাটক উপকূলের সবচেয়ে বিখ্যাত সমুদ্র সৈকত এবং এখান কার যোগাযোগ ব্যবস্থা খুব ভালো। এই সৈকতে ছোট বোড চালোনোর ব্যবস্থা আাছে।এখানে সৈকত অনুষ্ঠান হয়।.

নন্দনেশ্বরা মন্দির রয়েছে পানাম্বুরে। সমুদ্রবন্দরটি সুরাথকাল রেল স্টেশনের কাছেই অবস্থিত। the মুম্বই-ম্যাঙ্গালোর রেল পথের অন্তর্গত।

বহু ছোটো, মাঝারি ও বৃহত্ত শিল্প কারখানা পানাম্বুরে অবস্থিত। এর মধ্যে ম্যাঙ্গালোর কেমিক্যাল ও ফ্যার্টিলাইজার্স এবং কুদ্রেমুখ  আয়রন ওর কোম্পানি লিমিটেট উল্লেখযোগ্য।

নিউ ম্যাঙ্গালোর বন্দর কর্তৃপক্ষ
নিউ ম্যাঙ্গালোর বন্দর  কর্ণাটক রাজ্যের ম্যাঙ্গালোর শহরের পানাম্বুরে অবস্থিত।, এই বন্দরটি ভারতের পশ্চিম উপকূলের সবচেয়ে গভীরতা সম্পর্ন বন্দর।. এটি কর্ণাটকের একমাত্র বৃহত্ত সমুদ্র বন্দর এবং ভারতের মধ্যে সপ্তম বৃহত্ত সমুদ্র বন্দর।  এই বন্দরটি পরিচালনা করে নিউ ম্যাঙ্গালোর বন্দর কর্তৃপক্ষ।

তথ্যসূত্র
শুদ্ধানন্দ মহাথের

সংঘনায়ক শুদ্ধানন্দ মহাথের (১৫ জানুয়ারি, ১৯৩৩ - ৩ মার্চ ২০২০) ছিলেন একজন বাংলাদেশী বৌদ্ধ ভিক্ষু ও বৌদ্ধ ধর্মীয় পণ্ডিত। তিনি মৃত্যুর আগ পর্যন্ত বাংলাদেশ বৌদ্ধ কৃষ্টি প্রচার সংঘের সভাপতি এবং বিশ্ব বৌদ্ধ ভ্রাতৃত্ব সংঘের সহ-সভাপতি ছিলেন। সমাজসেবায় অবদানের জন্য বাংলাদেশ সরকার ২০১২ সালে তাকে একুশে পদকে ভূষিত করে।

প্রাথমিক জীবন
শুদ্ধানন্দ ১৯৩৩ সালে ১৫ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রামের রাঙ্গুনিয়া উপজেলার উত্তর পদুয়ায় এক সম্ভ্রান্ত বৌদ্ধ পরিবারে জন্মগ্রহণ করেন। তার পিতার নাম বংঘ চন্দ্র বড়ুয়া এবং মাতার নাম রেবতী বালা বড়ুয়া। শুদ্ধানন্দ বিশুদ্ধানন্দ মহাথের এর একজন অন্যতম শিষ্য।

সম্মাননা
 অতীশ দীপঙ্কর স্বর্ণ পদক, ১৯৯৭
 বাংলা একাডেমির ফেলো, ২০০৫
 মহত্মা গান্ধী শান্তি পদক, ২০০৭
 সমাজসেবায় একুশে পদক, ২০১২
 শান্তি স্বর্ণ পদক, ভারত<ref 
 ঢাকা বিশ্ববিদ্যালয় বৌদ্ধ ছাত্র সংসদ সম্মাননা

স্মারক
 সংঘনায়ক শুদ্ধানন্দ মহাথের স্বর্ণপদক, ঢাকা বিশ্ববিদ্যালয়ের ম্যানেজমেন্ট ইনফরমেশন সিস্টেমস্ বিভাগের বিবিএ ফাইনাল পরীক্ষায় সর্বোচ্চ সিজিপিএ প্রাপ্ত শিক্ষার্থীকে প্রদান করা হয়।

মৃত্যু
তিনি ২০২০ এর ৩ মার্চ রাজধানীর ল্যাবএইড হাসপাতালে চিকিৎসাধীন অবস্থায় শেষ নিঃশ্বাস ত্যাগ করেন।

তথ্যসূত্র

১৯৩৩-এ জন্ম
২০২০-এ মৃত্যু
চট্টগ্রাম জেলার বৌদ্ধ ধর্মীয় পণ্ডিত
বাংলাদেশী বৌদ্ধ
বাংলাদেশী সমাজসেবী
বাংলাদেশী বৌদ্ধ পণ্ডিত
সমাজসেবায় একুশে পদক বিজয়ী
বাংলা একাডেমির সম্মানিত ফেলো
একুশে পদক বিজয়ী
বাংলাদেশী সমাজকর্মী
জেরারডাস মারকেটর

জেরারডাস মারকেটর (; ৫ মার্চ ১৫১২ - ২ ডিসেম্বর ১৫৯৪) ছিলেন একজন জার্মান-নেদারল্যান্ডিশ ভূগোলবিদ, মানচিত্রাঙ্কনবিদ ও জ্যোতির্বিদ। তার অঙ্কিত মানচিত্র অভিক্ষেপ পদ্ধতিটি বিশ্বব্যাপী বহুলভাবে প্রচলিত; এটি "মারকেটরের অভিক্ষেপ" নামে পরিচিত।

মারকেটর ছিলেন গ্লোব এবং বৈজ্ঞানিক যন্ত্রের একজন উল্লেখযোগ্য নির্মাতা। এছাড়াও, ধর্মতত্ত্ব, দর্শন, ইতিহাস, গণিত এবং ভূ-ম্যাগনেটিজম-এ তাঁর আগ্রহ ছিল। তিনি একজন দক্ষ খোদাইকারী এবং ক্যালিগ্রাফিও ছিলেন। সেই যুগের অন্যান্য মহান পণ্ডিতদের থেকে ভিন্ন, তিনি খুব কম ভ্রমণ করেছিলেন এবং ভূগোল সম্পর্কে তাঁর জ্ঞান এসেছিল তাঁর হাজার হাজারেরও বেশি বই এবং মানচিত্রের লাইব্রেরি থেকে, তাঁর দর্শনার্থীদের কাছ থেকে এবং অন্যান্য পণ্ডিত, রাষ্ট্রনায়ক, ভ্রমণকারী, বণিক এবং নাবিকদের সাথে তাঁর বিশাল চিঠিপত্র (ছয়টি ভাষায়) থেকে। মারকেটরের প্রাথমিক মানচিত্রগুলি বৃহৎ আকারে ছিল যা দেয়ালে লাগানোর জন্য উপযুক্ত ছিল কিন্তু তার জীবনের দ্বিতীয়ার্ধে, তিনি ১৫৯৫ সালের তার মানচিত্রাবলী  (অ্যাটলাস)-এ আবদ্ধ করার জন্য উপযুক্ত একটি ছোট আকারে ১০০টিরও বেশি নতুন আঞ্চলিক মানচিত্র তৈরি করেছিলেন। মানচিত্রের একটি বইয়ের উল্লেখে এটি ছিল অ্যাটলাস শব্দটির প্রথম আবির্ভাব। যাইহোক, মারকেটর এটিকে মহাবিশ্বের সৃষ্টি, ইতিহাস এবং বর্ণনার উপর একটি গ্রন্থ ("কসমোলজিয়া") এর জন্য একটি নবতত্ত্ব হিসাবে ব্যবহার করেছিলেন, কেবল মানচিত্রের সংগ্রহ নয়। তিনি "মৌরেটানিয়ার রাজা", যাকে তিনি প্রথম মহান ভূগোলবিদ বলে মনে করতেন, তার স্মরণার্থে শব্দটি বেছে নিয়েছিলেন।

মার্কেটরের আয়ের একটি বড় অংশ আসত স্থলজ এবং আকাশীয় গ্লোব বিক্রি থেকে। ষাট বছর ধরে এগুলিকে বিশ্বের সেরা হিসেবে বিবেচনা করা হত এবং এত পরিমাণে বিক্রি হত যে এর অনেক উদাহরণ এখনও বিদ্যমান। এটি ছিল একটি উল্লেখযোগ্য উদ্যোগ যার মধ্যে ছিল গোলক তৈরি, গোর মুদ্রণ, বিশাল স্ট্যান্ড নির্মাণ, সমগ্র ইউরোপে সেগুলি প্যাকিং এবং বিতরণ। তিনি তার বৈজ্ঞানিক যন্ত্রপাতির জন্যও বিখ্যাত ছিলেন, বিশেষ করে তার অ্যাস্ট্রোলেব এবং জ্যোতির্বিদ্যা এবং  জ্যোতিষশাস্ত্র এর জ্যামিতি অধ্যয়নের জন্য ব্যবহৃত বলয়।

মারকেটর ভূগোল, দর্শন, কালানুক্রম এবং ধর্মতত্ত্বের উপর লিখেছিলেন। সমস্ত দেয়াল মানচিত্রে সংশ্লিষ্ট অঞ্চলের উপর প্রচুর লেখা খোদাই করা ছিল। উদাহরণস্বরূপ, ১৫৬৯ সালের বিখ্যাত বিশ্ব মানচিত্রটি পঞ্চদশ কিংবদন্তি তে পাঁচ হাজারেরও বেশি শব্দ দিয়ে খোদাই করা আছে। ১৫৯৫ সালের অ্যাটলাসে প্রায় ১২০ পৃষ্ঠার মানচিত্র এবং চিত্রিত শিরোনাম পৃষ্ঠা রয়েছে, তবে আরও বেশি সংখ্যক পৃষ্ঠা মহাবিশ্ব সৃষ্টির বিবরণ এবং চিত্রিত সমস্ত দেশের বর্ণনার জন্য নিবেদিত। তার কালানুক্রমের সারণীতে প্রায় ৪০০ পৃষ্ঠা ছিল (সৃষ্টিবাদ সৃষ্টির সময় থেকে]) পার্থিব রাজবংশ, প্রধান রাজনৈতিক ও সামরিক ঘটনাবলী, আগ্নেয়গিরির অগ্ন্যুৎপাত, ভূমিকম্প এবং গ্রহণ এর তারিখ নির্ধারণ করা হয়েছিল। তিনি সুসমাচার এবং পুরাতন নিয়ম সম্পর্কেও লিখেছেন।

নোট

তথ্যসূত্র

বহিঃসংযোগ 

ভূগোলবিদ
১৫১২-এ জন্ম
১৫৯৪-এ মৃত্যু
১৬শ শতাব্দীর উদ্ভাবক
স্পেনের বিশ্ব ঐতিহ্যবাহী স্থানের তালিকা

ইউনেস্কো বিশ্ব ঐতিহ্যবাহী স্থান সেই জায়গাগুলিকে বলা হয় যেগুলি ১৯৭২ সালের ইউনেস্কো বিশ্ব ঐতিহ্য অধিবেশন অনুযায়ী গুরুত্বপূর্ণ সাংস্কৃতিক বা প্রাকৃতিক ঐতিহ্য হিসেবে গণ্য করা হয়। 
 স্পেন মে ৪, ১৯৮২ সালে এই অধিবেশন অনুমোদন করে যার ফলে সেই দেশের ঐতিহ্যবাহী স্থানগুলি এই তালিকায় অন্তর্ভুক্ত হয়।

১৯৮৪ সালে আর্জেন্টিনার বুয়েনোস আইরেসে অবস্থিত বিশ্ব ঐতিহ্য কমিটির অষ্টম অধিবেশনে স্পেনের প্রথম স্থানটি তালিকাভুক্ত করা হয়। ওই অধিবেশনে পাঁচটি জায়গা তালিকাভুক্ত হয়। করদোবার মসজিদ-গির্জা, গ্রানাডার আলহাম্বরা ও জেনেরালাইফ, বুরজো গির্জা, মাদ্রিদে মঠ ও এসকোরিয়ালের স্থান এবং বার্সেলোনায় পার্ক গুয়েল, পালাউ গুয়েল ও কাসা মিলা।

স্থানসমূহের অবস্থান

স্থানসমূহের তালিকা
নিন্মক্ত টেবিলে প্রতেকটি বিশ্ব ঐতিহ্যবাহী স্থানের তথ্য আছে:
নাম: বিশ্ব ঐতিহ্য কমিটির তালিকা অনুযায়ী
অবস্থান: শহর, প্রদেশ বা জেলা
সম্প্রদায়: স্পেনের স্বায়ত্বশাসিত সম্প্রদায়গুলির ১৭টির কোনটি
সময়কাল: কোন সময়কালে তৈরী
ইউনেস্কো তথ্য: স্থানটির পরিচিতি সংখ্যা; বিশ্ব ঐতিহ্যবাহী স্থান হিসেবে তালিকাভুক্তির সাল; কোন মানদণ্ড অনুযায়ী তালিকাভুক্ত করা হয়েছিল: ১ - ৬ সাংস্কৃতিক এবং ৭ - ১০ প্রাকৃতিক
বর্ণনা: স্থানটির সংক্ষিপ্ত বর্ণনা

Sites by autonomous community
Exclusive sites refer to sites locating in a single community. Shared sites refer to sites with entries in multiple communities, including Pirineos – Monte Perdido, which Aragon shares with France, and Prehistoric Rock-Art Sites in the Côa Valley and Siega Verde, which Castile and León shares with Portugal.

তথ্যসূত্র

বিশ্ব ঐতিহ্যবাহী স্থানের তালিকা
স্পেনে বিশ্ব ঐতিহ্যবাহী স্থান
স্পেনের বিশ্ব ঐতিহ্যবাহী স্থান
অশ্মমণ্ডল

অশ্মমন্ডল বলতে প্রাকৃতিকভাবে সৃষ্ট গ্রহ-উপগ্রহসমূহের এমন একটি স্তরকে বোঝানো হয় যেটি মূলত বহিরাবরণ হিসাবে কাজ করে থাকে। পৃথিবীর অশ্মমন্ডল ভূত্বক থেকে শুরু হয়ে ম্যান্টেলের উপরিভাগ পর্যন্ত বিস্তৃত। কঠিন শিলা দ্বারা গঠিত পৃথিবীর বহিরাবরণকে শিলামণ্ডল বলে। বিভিন্ন ধরনের শক্ত শিলা দিয়ে ভূত্বক বা শিলামণ্ডল গঠিত। শিলামণ্ডলের গভীরতা সর্বত্র সমান নয়। সমুদ্রের তলদেশে এর গভীরতা মাত্র ৫ কিমি। কিন্তু মহাদেশের অংশে এর গভীরতা প্রায় ৩৫ কিমি। শিলামণ্ডলের সবচেয়ে ওপরের অংশটি সিলিকা (Si) ও অ্যালুমিনিয়াম (AI) দ্বারা গঠিত হওয়ায় একে সিয়াল (SIAL) স্তর বলে। মহাদেশগুলি সিয়াল স্তর দ্বারা গঠিত। এই স্বরে গ্রানাইট জাতীয় শিলা দেখা যায়। অন্যদিকে মহাসাগরগুলি শিলা স্তর দ্বারা গঠিত। এই স্তরে ব্যাসল্ট জাতীয় শিলা দেখা যায়। মহাদেশের শিলার ঘনত্ব ও ওজন মহাসাগরের শিলার থেকে কম বলে মহাসাগরগুলির ওপর মহাদেশগুলি ভাসমান অবস্থায় বিরাজ করছে।

পৃথিবীর অশ্মমন্ডল

প্রকৃতি 
পৃথিবীর অশ্মমন্ডল দুই ধরনেরঃ
 মহাদেশীয় অশ্মমন্ডল
 মহাসাগরীয় অশ্মমন্ডল

তথ্যসূত্র 

 
পৃথিবীর গঠন
ভূগোল
প্রাকৃতিক ভূগোল
ভূত্বকীয় পাতগঠন প্রক্রিয়া
ব্যবস্থাদি বাস্তুবিজ্ঞান
শিবানী সুরভি

শিবানী সুরভি হলেন একজন ভারতীয় অভিনেত্রী। তিনি স্টার প্রবাহ চ্যানেলে প্রচারিত দেভযানী নাটকে মুখ্য চরিত্রে অভিনয়ের মাধ্যমে অধিক পরিচিতি লাভ করেন। তিনি স্টার প্লাসে প্রচারিত জানা না দিল সে দূর নাটকে প্রধান চরিত্রে অভিনয় করেছেন। ২০১৮ সালে তিনি সনি টিভিতে সম্প্রচারিত ধারাবাহিক এক দিওয়ানা থায় শিবানী বেদী চরিত্রে অভিনয় করেছেন, যেটি পূর্বে পাকিস্তানের ফিল্মাজিয়ায় প্রচারিত হয়েছিল।

২০১৯ সালে, তিনি কালার্স মারাঠিতে প্রচারিত রিয়্যালিটি অনুষ্ঠান বিগ বস মারাঠি ২-এ একজন প্রতিযোগী হিসেবে অংশগ্রহণ করেছিলেন, যেখানে তিনি ৪র্থ স্থান অধিকার করেছিলেন।

টেলিভিশন

চলচ্চিত্রের তালিকা

তথ্যসূত্র

বহিঃসংযোগ
 
 

জীবিত ব্যক্তি
১৯৯৪-এ জন্ম
ভারতীয় অভিনেত্রী
২১শ শতাব্দীর ভারতীয় অভিনেত্রী
ভারতীয় টেলিভিশন অভিনেত্রী
হিন্দি টেলিভিশন অভিনেত্রী
মারাঠি টেলিভিশন অভিনেত্রী
বিগ বস মারাঠি প্রতিযোগী
ভারতীয় আপাতবাস্তব টেলিভিশন অনুষ্ঠানে অংশগ্রহণকারী
মুম্বইয়ের অভিনেত্রী
মারাঠি চলচ্চিত্র অভিনেত্রী
শশাঙ্ক ব্যাস

শশাঙ্ক ব্যাস () হলেন একজন ভারতীয় টেলিভিশন ও চলচ্চিত্র অভিনেতা এবং মডেল। তিনি কালারসে প্রচারিত নাটক বালিকা বধুতে জগদীশ নামক চরিত্রে অভিনয় করে অধিক পরিচিতি লাভ করেন। তিনি স্টার প্লাসে প্রচারিত নাটক জানা না দিল সে দূর নাটকে রাভিশ ভাশিশ্ত চরিত্রে অভিনয় করেছেন।

প্রথম জীবন
শশাঙ্ক ১৯৮৬ সালের ৩০শে নভেম্বর ভারতের মধ্যপ্রদেশের উজ্জয়িনীতে জন্মগ্রহণ করেন। তিনি স্নাতকত্ব লাভ করার পর এমবিএ-এর ভর্তি পরীক্ষার জন্য পড়াশুনা করেন। কিন্তু তিনি পরে অভিনয় জগতের দিকে চলে আসেন।

কর্মজীবন
শশাঙ্ক টেলিভিশন অভিনেতার পাশাপাশি একজন বলিউড অভিনেতা। তিনি কালার্সে প্রচারিত নাটক বালিকা বধুতে জগদীশ/ জাগ্যা নামক চরিত্রে অভিনয়ের মাধ্যমে ছোট পর্দায় অভিষেক করেন। বালিকা বধুতে প্রায় ৫ বছর অভিনয় করার পর তিনি সেট নাটকটি ছেড়ে দেন। ২০১০ সালে তিনি বলিউড হিন্দি চলচ্চিত্র তিস মার খানে একটি ছোট চরিত্রে অভিনয় করেন।

চলচ্চিত্র

টেলিভিশন

পুরস্কার এবং মনোনয়ন

তথ্যসূত্র

বহিঃসংযোগ
 
 
 

জীবিত ব্যক্তি
১৯৮৬-এ জন্ম
ভারতীয় টেলিভিশন অভিনেতা
২১শ শতাব্দীর ভারতীয় অভিনেতা
মধ্যপ্রদেশের অভিনেতা
ভারতীয় ধারাবাহিক নাটকের অভিনেতা
উজ্জয়িনীর ব্যক্তি
হিন্দি চলচ্চিত্র অভিনেতা
ফয়েজুর রহমান

ফয়েজুুর রহমান (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
ফয়েজুর রহমানের জন্ম টাঙ্গাইল জেলা শহরের দিঘুলিয়ায়। তার বাবার নাম মনসুর রহমান এবং মায়ের নাম মাহফুজা খাতুন। তার স্ত্রীর নাম খালিদা রহমান। তাদের এক ছেলে ও তিন মেয়ে।

কর্মজীবন 
১৯৭১ সালে পড়াশোনা শেষ করে চাকরির অপেক্ষায় ছিলেন ফয়েজুর রহমান। মুক্তিযুদ্ধ শুরু হলে তিনি যুদ্ধে যোগ দেন। ৩ এপ্রিল টাঙ্গাইলের প্রতিরোধ ভেঙে পড়লে তিনি আশ্রয় নেন ভুয়াপুরে। পরে কাদেরিয়া বাহিনী গঠিত হলে ওই বাহিনীতে যোগ দেন। বিভিন্ন স্থানে বীরত্বের সঙ্গে গেরিলা ও সম্মুখযুদ্ধ করেন। স্বাধীনতার পর তিনি বাংলাদেশ টেক্সটাইল মিলস করপোরেশনে চাকরি করেন।

মুক্তিযুদ্ধে ভূমিকা 
১৯৭১ সালের ৩ বা ৪ ডিসেম্বর টাঙ্গাইল জেলার অন্তর্গত ঘাটাইলে মুক্তিযুদ্ধের চূড়ান্ত পর্যায়ে ঢাকায় আক্রমণের জন্য মিত্রবাহিনী টাঙ্গাইলে বিমান থেকে ছত্রীসেনা নামানোর সিদ্ধান্ত নেয়। এই পরিকল্পনার অংশ হিসেবে নভেম্বরের শেষ দিকে ভারতীয় সেনাবাহিনীর একজন ক্যাপ্টেন টাঙ্গাইলে আসেন। তিনি কাদেরিয়া বাহিনীর প্রধান আবদুল কাদের সিদ্দিকীর সহায়তায় ছত্রীসেনা অবতরণের জন্য তিনটি স্থান নির্ধারণ করেন। এর একটি ছিল ঘাটাইল উপজেলার ব্রাহ্মণশাসন-মোগলপাড়ার পশ্চিমের তিন-চার বর্গমাইলের গোরাঙ্গীর চক। ওই এলাকাসহ আশপাশের কয়েক বর্গমাইল এলাকা মুক্ত রাখা ও নিরাপত্তা বিধানের দায়িত্ব পড়ে কাদেরিয়া বাহিনীর ওপর। ছত্রীসেনা কোন দিন সেখানে অবতরণ করবে, তা প্রথম দিকে কাদের সিদ্দিকীর জানা ছিল না। এদিকে, ওই সময় পাকিস্তানি সেনাবাহিনীর বিভিন্ন দল জামালপুর, শেরপুর থেকে পশ্চাদপসরণ করে ময়মনসিংহ-টাঙ্গাইল সড়কের এলেঙ্গা ও ঘাটাইলে সমবেত হয়। ফলে ঘাটাইলে ছত্রীসেনা নামানোর বিষয়টি ঝুঁকিপূর্ণ হয়ে পড়ে। এ অবস্থায় কাদের সিদ্দিকী সিদ্ধান্ত নেন, পাকিস্তানি সেনাবাহিনীকে আক্রমণের। রাতে তিনি পাকিস্তানি সেনাবাহিনীকে আক্রমণ করেন। এই যুদ্ধে ফয়েজুর রহমান অংশ নেন। সারা রাত সেখানে যুদ্ধ হয়। যুদ্ধের একপর্যায়ে পাকিস্তানি সেনাবাহিনীর মর্টার শেলের স্প্লিন্টারের আঘাতে ফয়েজুর রহমান গুরুতর আহত হন। পরে সহযোদ্ধারা তাকে যুদ্ধস্থল থেকে নিয়ে যান গোপালপুর উপজেলার গুলিপচা গ্রামে। সেখানে চিকিৎসাধীন অবস্থায় ১১ ডিসেম্বর টাঙ্গাইল মুক্ত হয়ে যায়। এরপর তাকে মির্জাপুরের কুমুদিনী হাসপাতালে ভর্তি করা হয়।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহিঃসংযোগ 

বীর প্রতীক
জন্মের সাল অজানা
বাংলাদেশের স্বাধীনতা যুদ্ধে জড়িত ব্যক্তি
কাসেম বিন আবুবাকার

কাশেম বিন আবু বকর একজন ভারতীয় বংশোদ্ভূত বাংলাদেশী উপন্যাসিক যার উপন্যাসের মূল বিষয়বস্তু গ্রামীণ প্রেক্ষাপটে ইসলামকেন্দ্রিক প্রেম ভালোবাসা। তিনি অধুনা পশ্চিমবঙ্গের হুগলিতে জন্মগ্রহণ করেন। পরবর্তীতে বাংলাদেশে চলে আসেন। প্রথম জীবনে তিনি ছিলেন একজন বই বিক্রেতা। ১৯৭৮ সালে তিনি তার প্রথম উপন্যাস ফুটন্ত গোলাপ লেখেন। উপন্যাসটি প্রকাশ পেতে এক দশকের মত সময় লেগে যায়। প্রকাশের পরে বইটি বেস্ট সেলারে পরিণত হয়। আন্তর্জাতিক বার্তা সংস্থা এএফপি তাকে নিয়ে প্রতিবেদন করার পরে তিনি আলোচনার কেন্দ্রে চলে আসেন। তার উপন্যাস ঠিক উপন্যাস কিনা এটা নিয়ে সামাজিক যোগাযোগ মাধ্যমগুলোতে তুমুল বিতর্ক তৈরি হয়।

শিক্ষাজীবন
পশ্চিমবঙ্গের হাওড়া বোর্ড থেকে ম্যাট্রিক পাস করেন । ইন্টারমিডিয়েটে ভর্তি হলেও শেষ করতে পারেন নি। বাবার বড় সন্তান হওয়ার কারণে পারিবারিক চাপ ছিল।

কাজ
ফুটন্ত গোলাপ পাণ্ডুলিপি লেখার পরে তিনি তা প্রকাশের জন্য প্রকাশক পাচ্ছিলেন না। শেষ পর্যন্ত ১০০০ টাকায় বইটির স্বত্ব বিক্রি করে দেন। ফুটন্ত গোলাপের সাফল্যের পরে তিনি মোট ৭২ টি উপন্যাস রচনা করেছেন। 

 ফুটন্ত গোলাপ
 আমিও মানুষ 
 তুমিও মানুষ  
 বিদেশী মেম 
 ক্রন্দসী পিয়া 
 কি পেলাম 
 প্রেমের পরশ 
 বিলম্বিত বাশর 
 প্রেম ও স্বপ্ন 
 তোমার প্রত্যাশায়। 
 ভাঙা গড়া 
 পাহাড়ী ললনা 
 হৃদয়ে আকা ছবি 
 কে ডাকে তোমায় 
 মেঘলা আকাশ 
 অনন্ত প্রেম 
 শেষ উপহার 
 কলঙ্কের ফুল 
 শহরের মেয়ে 
 ফুলেরকাটা 
 স্বর্ণ তুমি 
 হৃদয় যমুনা 
 বহু রুপিনী 
 বধুয়া 
 কামিনী কাঞ্চন 
 বিয়ের খোপা 
 পলাতকা 
 কালো মেয়ে 
 অমর প্রেম 
 আমি তোমার 
 ধনীর দুলালী 
 হঠাৎ দেখা 
 শরীফা 
 বিদায় বেলায় 
 আধুনিকা 
 জ্যোৎস্নারাতে কালো মেঘ 
 কোন বনের হরিণ 
 বিকেলে ভোরের ফুল 
 যেতে নাহি দেব 
 প্রেম বেহেস্তের ফুল কেউ ভোলে কেউ ভোলে না 
 একটি ভ্রমর পাচঁটি ফুল 
 শ্রেয়সী 
 প্রেম যেন একসোনার হরিণ 
 প্রতিবেশিনি 
 অসম প্রেম 
 পল্লী বালা 
 অবশেষে মিলন 
 ভালোবাসি তোমাকেই 
 বিয়ে বিভ্রাট 
 চেনা মেয়ে 
 অবাঞ্চিত উইল 
 কাঙিক্ষত জীবন 
 তুমি সুন্দর 
 সংসার 
 বড় আপা 
 অচেনা পথিক 
 বালিকার অভিমান 
 বাসর রাত 
 অলোকিক প্রেম 
 মানুষ অমানুষ 
 প্রতীক্ষা 
 পথে পরিচয় 
 ধুমায়িত পথ 
 মেঘে ঢাকা মন 
 শ্রাবনী 
 নাফ নদীর বাকে 
 সংসার সুখের হয় রমনীর গুণে 
 স্বনির্বাচিত শ্রেষ্ঠ উপন্যাস 
 প্রেমের ফসল 
 আজরাঈল(আ:) এর কান্না 
 বোরকা পড়া সেই মেয়েটি 
 প্রেম 
 নীলিমা 
</div>

বিতর্ক
বাংলাদেশের সাহিত্যাঙ্গন এবং মূলধারার গণমাধ্যমে কাশেম বিন আবু বকর অনেকটা উপেক্ষিত ছিলেন। শহুরে শিক্ষিত পাঠক সমাজের কাছে তিনি প্রায় অপরিচিত নাম। তার উপন্যাসের প্রধান পাঠক গ্রামীণ মুসলমান তরুণ শ্রেণি।  আন্তর্জাতিক বার্তা সংস্থা এএফপি তাকে নিয়ে একটি প্রতিবেদন প্রকাশের পর বিভিন্ন আন্তর্জাতিক সংবাদমাধ্যম যেমন যুক্তরাজ্যের শীর্ষ সংবাদমাধ্যম ডেইলি মেইল, মার্কিন সংবাদমাধ্যম ইয়াহু নিউজ, মধ্যপ্রাচ্যের আরব নিউজ, মালয়েশিয়ার দ্যা স্টার ও মালয়মেইল, পাকিস্তানের দ্য ডন, ফ্রান্সের ফ্রান্স টুয়েন্টি ফোর ও রেডিও ফ্রান্স ইন্টারন্যাশনাল, হাঙ্গেরির হাঙ্গেরি টুডে, আরবনিউজসহ বিভিন্ন সংবাদমাধ্যম উক্ত প্রতিবেদন প্রকাশ করে। বাংলাদেশের পত্রিকাগুলোও তাকে নিয়ে প্রতিবেদন প্রকাশ করে। একই সাথে সামাজিক যোগাযোগ মাধ্যমে তার পক্ষে-বিপক্ষে বিতর্ক শুরু হয়।

তথ্যসূত্র

বহিঃসংযোগ 

জীবিত ব্যক্তি
বাংলাদেশী পুরুষ ঔপন্যাসিক
মোহাম্মদ মিজারুল কায়েস

মোহাম্মদ মিজারুল কায়েস (২ এপ্রিল ১৯৬০ - ১০ মার্চ ২০১৭) একজন বাংলাদেশী কূটনীতিক ছিলেন। তিনি বাংলাদেশের পররাষ্ট্র মন্ত্রনালয়ের সচিব হিসেবে দায়িত্ব পালন শেষে ২০১৪ সালে তিনি ব্রাজিলে রাষ্ট্রদূত হিসেবে নিযুক্ত হন। এর আগে ২০১২-২০১৪ সাল পর্যন্ত তিনি যুক্তরাজ্যে বাংলাদেশের হাই কমিশনার হিসেবে কর্মরত ছিলেন।

জন্ম ও শিক্ষাজীবন
মিজারুল কায়েস কিশোরগঞ্জ জেলার পাকুন্দিয়া উপজেলার উত্তরপাড়া গ্রামে জন্মগ্রহণ করেন।

মিজারুল কায়েস ঢাকা রেসিডেনসিয়াল মডেল কলেজ থেকে মাধ্যমিক ও উচ্চ মাধ্যমিক শেষে ঢাকা বিশ্ববিদ্যালয়ের আন্তর্জাতিক সম্পর্ক বিভাগ এবং হার্ভার্ড বিশ্ববিদ্যালয়ের জন এফ কেনেডি স্কুল অব গভর্ণমেন্ট থেকে স্নাতক ও স্নাতকোত্তর সম্পন্ন করেন।

কর্মজীবন
মিজারুল কায়েস ১৯৮২ সালে বাংলাদেশ সিভিল সার্ভিসে যোগ দেন।

তথ্যসূত্র

বাংলাদেশী কূটনীতিবিদ
১৯৬০-এ জন্ম
মোহাম্মদ
ঢাকা বিশ্ববিদ্যালয়ের প্রাক্তন শিক্ষার্থী
রাশিয়ায় বাংলাদেশের রাষ্ট্রদূত
যুক্তরাজ্যে বাংলাদেশের হাই কমিশনার
মালদ্বীপে বাংলাদেশের হাই কমিশনার
ব্রাজিলে বাংলাদেশের রাষ্ট্রদূত
একাধিক অঙ্গ ব্যর্থতায় মৃত্যু
ম্যাঙ্গালোর আন্তর্জাতিক বিমানবন্দর

ম্যাঙ্গালোর বিমানবন্দর , বা বাজপে বিমানবন্দর হল ভারতের কর্ণাটক বাজপে বন্দর-নগরী ম্যাঙ্গালোর-এ পরিসেবা প্রদানকারী একটি আন্তর্জাতিক বিমানবন্দর।  কর্ণাটকের দুটি আন্তর্জাতিক বিমানবন্দরের মধ্যে এটি একটি এবং অপরটি ব্যাঙ্গালোর বিমানবন্দর। ম্যাঙ্গালোর বিমানবন্দর থেকে প্রতিদিন দক্ষিণ ভারতের , পশ্চিম ভারতের ও মধ্যপাচ্যের দেশ গুলিতে বিমান যোগাযোগ রয়েছে। এই বিমানবন্দরটি ২৫ ডিসেম্বর ১৯৫১ সালে বাজপে বিমানক্ষেত্র হিসাবে চালু হয়।  তখন প্রধানমন্ত্রী জহরলাল নেহেরু ম্যাঙ্গালোরে আসেন এই বিমানবন্দর হয়ে।

গন্তব্য

তথ্যসূত্র

বহিঃসংযোগ
 
 Mangaluru Airport at the Airports Authority of India

কর্ণাটকের বিমানবন্দর
১৯৫১-এ প্রতিষ্ঠিত বিমানবন্দর
ম্যাঙ্গালোরে পরিবহন
ম্যাঙ্গালোরে ভবন এবং কাঠামো
ম্যাঙ্গালোরের অর্থনীতি
ভারতের বিমানবন্দর
১৯৫১-এ ভারতে প্রতিষ্ঠিত
২০শ শতাব্দীতে ভারতের স্থাপত্য
আদানি গোষ্ঠী
আলমগীর কবির (ক্রিকেটার)

মোহাম্মদ আলমগীর কবির (জন্ম: ১০ জানুয়ারি, ১৯৮১) চাঁপাইনবাবগঞ্জে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে মিডিয়াম-ফাস্ট বোলিং করতেন। এছাড়াও ডানহাতে ব্যাটিংয়ে অভ্যস্ত আলমগীর কবির।

খেলোয়াড়ী জীবন 
টেস্টে অংশগ্রহণের পূর্বে প্রথম-শ্রেণীর ক্রিকেট খেলতেন। রাজশাহী বিভাগের পক্ষে প্রথম-শ্রেণীর ক্রিকেটে প্রতিনিধিত্ব করতেন। ৫৪ খেলায় অংশ নিয়ে ১৮২ উইকেট দখল করেন। ২০০২ সালে টেস্টে অভিষেক ঘটালেও তিন টেস্টের কোনটিতেই উইকেট লাভে সক্ষমতা দেখাতে পারেননি।

২০০২ থেকে ২০০৪ সময়কালে বাংলাদেশ দলের পক্ষে তিনটি টেস্টে অংশগ্রহণ করেছেন। তবে, টেস্ট ক্রিকেট অভিষেকে অগৌরবজনক অধ্যায় রচনা করেন তিনি। বাংলাদেশের একমাত্র ক্রিকেটার হিসেবে অভিষেক টেস্টের উভয় ইনিংসে জোড়া শূন্য লাভ করেন। ২১ জুলাই, ২০০২ তারিখে স্বাগতিক শ্রীলঙ্কা দলের বিপক্ষে অনুষ্ঠিত ১ম টেস্টে বাংলাদেশের এহসানুল হক, হান্নান সরকার ও তালহা জুবায়ের এবং শ্রীলঙ্কার ডব্লিউআরএস ডি সিলভা’র সাথে তারও একযোগে টেস্ট অভিষেক ঘটে। কলম্বোর পি. সারাভানামুত্তু স্টেডিয়ামে মুত্তিয়া মুরালিধরনের নিজ মাঠে অনুষ্ঠিত দুই টেস্ট সিরিজের প্রথম টেস্টের দুই ইনিংসেই শূন্য রানে বোল্ড হন যথাক্রমে মুরালিধরন ও ডব্লিউআরএস ডি সিলভা’র বলে। ঐ টেস্টে তার দল ইনিংস ও ১৯৬ রানের বিশাল ব্যবধানে পরাভূত হয়েছিল।

২০০৪ সালে জাতীয় দল থেকে বাদ পড়ার পর ওডিআইয়ে খেলার সুযোগ পাননি। ২০০৯ সালে খেলা থেকে অবসর নেয়ার পূর্ব-পর্যন্ত রাজশাহী বিভাগের পক্ষে খেলা চালিয়ে যান। এরপর তিনি কোচিং পেশায় জড়িয়ে পড়েন।

আরও দেখুন 
 ফাহিম মুনতাসির
 সানোয়ার হোসেন
 বাংলাদেশী টেস্ট ক্রিকেটারদের তালিকা

তথ্যসূত্র

বহিঃসংযোগ 

 
 

১৯৮১-এ জন্ম
আবাহনী লিমিটেডের ক্রিকেটার
জীবিত ব্যক্তি
বাংলাদেশী ক্রিকেটার
বাংলাদেশের টেস্ট ক্রিকেটার
রাজশাহী বিভাগের ক্রিকেটার
চাঁপাইনবাবগঞ্জ জেলার ব্যক্তি
রাজশাহী বিভাগ থেকে আগত ক্রিকেটার
২১শ শতাব্দীর বাংলাদেশী পুরুষ ক্রীড়াবিদ